b"\n_START_ARTICLE_\nMezoameri\xc5\xa1ki koledarji\n_START_PARAGRAPH_\nPredkolumbovska mezoameri\xc5\xa1ka ljudstva so imela ve\xc4\x8d razli\xc4\x8dnih koledarjev, ki so kazali Lunine cikle, leta in nepretrgano \xc5\xa1tetje dnevov s 365 in 360 dnevi. Vse mezoameri\xc5\xa1ke civilizacije so imele 260-dnevni obredni koledar, ki se je pri Majih imenoval tzolk'in. V mnogih mezoameri\xc5\xa1kih civilizacijah so imenovali ljudi po dnevu v katerem so bili rojeni v tistem ciklu (v\xc4\x8dasih poleg drugega imena). 260-dnevni cikel je tekel so\xc4\x8dasno z nejasnim 365-dnevnim Son\xc4\x8devim letom. Koledarja sta izmenjevala dneve, tako da je v 52-letni dobi vsak dan imel svoje edino ime. Obredi koledarskega kroga so se vr\xc5\xa1ili na koncu vsake 52-letne dobe, kjer so pogasili vsa ognja, staro lon\xc4\x8denino polomili in imeli novo slovestnost ognja, ki je simbolizirala sve\xc5\xbe za\xc4\x8detek._NEWLINE_Koledarski krog 52-letnega cikla je bil dale\xc4\x8d najpomembnej\xc5\xa1i za ve\xc4\x8dino mezoameri\xc5\xa1kih ljudstev, z navidezno izjemo majevske elite vse do konca klasi\xc4\x8dnega obdobja, ko je bi enako pomemben koledar dolgega \xc5\xa1tetja. Zapisovali so tudi druge koledarske cikle, kot je Lunin koledar, ter tudi cikle drugih astronomskih teles, \xc5\xa1e posebej Venere._NEWLINE_Po \xc5\xa1panski osvojitvi v 16. stoletju so semkaj uvedli julijanski koledar. \xc4\x8ceprav se sedaj v splo\xc5\xa1nem uporablja gregorijanski koledar nekatere skupnosti domorodnega prebivalstva \xc5\xa1e vedno uporablja starodavno \xc5\xa1tetje dnevov."